Overordnet set stiller man glassene i serveringsrækkefølge. Lidt ligesom med bestikket, hvor man spiser udefra og indad mod tallerkenen, så drikker man vinen med højre hånd fra højre mod venstre. Fra højre mod venstre placerer man champagneglas, hvidvinsglas, rødvinsglas og til sidst dessertvinsglas. Spiritusglas tager man som regel frem i de tilstødende lokaler eller efter at bordet er ryddet, så man kan nyde sin kaffe og te med et godt glas rom, grappa eller lignende.